C 252/28
LT
Europos Sąjungos oficialusis leidinys
2023 7 17
2023 m. balandžio 20 d.
Ustavno sodišče Republike Slovenije (Slovėnija) pateiktas prašymas priimti prejudicinį sprendimą byloje INTERZERO Trajnostne rešitve za svet brez odpadkov d.o.o., Interzero Circular Solutions Europe GmbH ir kt. / Državni zbor Republike Slovenije (Byla C-254/23, Interzero ir kt.)
(2023/C 252/32) Proceso kalba: slovėnų Prašymą priimti prejudicinį sprendimą pateikęs teismas Ustavno sodišče Republike Slovenije
Šalys pagrindinėje byloje Prašymo patikrinti konstitucingumą pareiškėjai: INTERZERO Trajnostne rešitve za svet brez odpadkov d.o.o., Interzero Circular Solutions Europe GmbH ir kt.
Kita proceso šalis: Državni zbor Republike Slovenije
Prejudiciniai klausimai 1.
Ar įmone, kuriai pavesta teikti visuotinės ekonominės svarbos paslaugas, kaip apibrėžta Sutarties dėl Europos Sąjungos veikimo 106 straipsnio 2 dalyje (atsižvelgiant į SESV 14 straipsnį, Protokolą Nr.
26 dėl bendrus interesus tenkinančių paslaugų, taip pat 2008 m. lapkričio 19 d. Europos Parlamento ir Tarybos direktyvos 2008/98/EB dėl atliekų ir panaikinančios kai kurias direktyvas 8 ir 8a straipsnius (1)), galima laikyti juridinį asmenį, kuris turi išimtinę teisę Slovėnijos Respublikos teritorijoje užsiimti kolektyvinio didesnės gamintojo atsakomybės įsipareigojimų dėl tos pačios rūšies produktų vykdymo veikla, kai ta veikla apima:
— sutarčių su tam tikrų produktų gamintojais, pagal kurias pastarieji patiki šiam juridiniam asmeniui užduotį jų vardu užtikrinti tinkamą šių produktų atliekų tvarkymą, sudarymą;
— atliekų surinkimo ir apdorojimo sistemos organizavimą (sutarčių su komercinėmis įmonėmis, kurios organizacijos vardu surenka ir tinkamai apdoroja visas surinktas atliekas, susidariusias dėl produktų, dėl kurių taikoma didesnė gamintojo atsakomybė, sudarymą), ir
— produktų, dėl kurių taikoma didesnė gamintojo atsakomybė ir kurie pateikiami Slovėnijos Respublikos rinkai, registro tvarkymą, taip pat surinktų ir apdorotų atliekų, susidariusių dėl produktų, dėl kurių taikoma didesnė gamintojo atsakomybė, registro tvarkymą ir šių duomenų perdavimą ministerijai,
ir kai tas juridinis asmuo, vykdydamas šią veiklą, privalo sudaryti sutartis tiek su gamintojais, kuriems tenka pareiga taikyti didesnę gamintojo atsakomybę, tiek su komercinėmis bendrovėmis, kurios vykdys atliekų surinkimą ir apdorojimą?
2.
Ar Europos Sąjungos pagrindinių teisių chartijos 16 ir 17 straipsnius, SESV 49, 56 ir 106 straipsnius, 2006 m. gruodžio 12 d. Europos Parlamento ir Tarybos direktyvą 2006/123/EB dėl paslaugų vidaus rinkoje (2) ir 2008 m. lapkričio 19 d. Europos Parlamento ir Tarybos direktyvos 2008/98/EB dėl atliekų ir panaikinančios kai kurias direktyvas 8 ir 8a straipsnius reikia aiškinti taip: pagal juos draudžiami teisės aktai, kuriuose numatoma, kad užsiimti kolektyvinio didesnės gamintojo atsakomybės įsipareigojimų dėl tos pačios rūšies produktų vykdymo veikla valstybės narės teritorijoje gali tik vienas juridinis asmuo ir tik nesiekdamas pelno, o tai reiškia, kad pajamos turi neviršyti faktinių kolektyviai vykdant didesnės gamintojo atsakomybės įsipareigojimus patirtų išlaidų ir kad šis juridinis asmuo turi naudoti pelną tik kolektyvinio didesnės gamintojo atsakomybės įsipareigojimų vykdymo veiklai ir priemonėms įgyvendinti?